laion/Wikipedia-Exotic huggingface dataset:
החזית העממית (אוקראינה)

"החזית העממית" (באוקראינית: Народний фронт) היא מפלגה פוליטית באוקראינה שנוסדה על ידי ארסני יאצניוק. המפלגה הוקמה בסוף מרץ 2014 על ידי ארסני יאצניוק. זאת לאחר שהמועצה הפוליטית של מפלגת האיחוד הכל-אוקראיני "מולדת" החליטה כי יוליה טימושנקו תעמוד בראש הרשימה המפלגתית בבחירות לפרלמנט ולא הוא ולכן הוא פרש מהמפלגה והקים עם תומכיו את החזית העממית. בבחירות שנערכו באוקטובר 2014 המפלגה קיבלה כ-22% מהקולות, דבר שנתן לה ייצוג של כ-81 נציגים במועצה העליונה (הפרלמנט האוקראיני). בבחירות ב-2019 לא התמודדה. אולכסנדר טורצ'ינוב — יושב ראש הראדה העליונה מה¯22 בפברואר עד 27 בנובמבר 2014, יו"ר המועצה לביטחון לאומי והגנה של אוקראינה מה-16 בדצמבר 2014. ארסני יאצניוק — ראש ממשלת אוקראינה מ-27 בפברואר 2014 ועד 14 באפריל 2016. ויאצ'סלב קירילנקו — סגן ראש ממשלת אוקראינה לעניינים הומניטריים ושר התרבות מה-14 באפריל 2016 ארסן אבאקוב — שר הפנים של אוקראינה מה-27 בפברואר 2014 פאבל פטרנקו — שר המשפטים מאז 27 בפברואר 2014 אנדריי פרוביי — סגן יו"ר הראדה העליונה מה-4 בדצמבר 2014 ועד ה-14 באפריל 2016, יושב ראש הראדה העליונה מה¯14 באפריל 2016. אתר האינטרנט הרשמי של החזית העממית החזית העממית, ברשת החברתית פייסבוק החזית העממית, ברשת החברתית אקס (טוויטר)
חומרי ריח

חומרי ריח (באנגלית: Aroma compounds) הם תרכובות כימיות בעלות ריח. רוב חומרי הריח הידועים הן תרכובות אורגניות קטנות עם מסה מולקולרית של עד 300 גרם למול. חומרי הריח עשויים להיווצר באופן טבעי על ידי אורגניזמים שונים (צמחים, בעלי חיים, פטריות וחיידקיים), והם עשויים להתקבל באופן מלאכותי (סינתטי) או מלאכותי-למחצה (חצי סינתטי) בתהליכי ייצור המבוססים על עקרונות של הכימיה האורגנית. חלק מחומרי הריח עשויים להיות נעימים לאדם, וחלקם עשויים להיות מצחינים ומעוררי בחילה. חומרי ריח משמשים כתוספים בתעשיית המזון והמשקאות, בייצור של חומרי ניקוי והיגיינה (בייצור של סבונים, בשמים, קרמים ומשחות). כמו כן, הם משמשים גם כחומרי מילוי בהתקנים המשמשים להרחקת בעלי חיים מסוימים או למשיכתם (פרומונים), ובייצור של כלי נשק מסוג אל הרג המשמשים לצורכי פיזור הפגנות (כגון בואש - משאית המפזרת סילוני מים עם חומרי ריח מבחילים). חומרי ריח מוספים למכלי גז בישול לצורך זיהוי בעת דליפה (כגון מתאנתיול). תרכובות אורגניות המבוססות על חנקן, גופרית וזרחן עשויות להיות בעלות ריח רע מאוד ואף להוות סכנה של ממש במקרה של שאיפה. תרכובות האורגנו-גופרית בעלות הריח הרע, הן אלו שבהן הגופרית נמצאת במצב חמצון נמוך, כגון תיולים (תרכובות המקבילות לכהלים - אלא שבהן אטום גופרית מחליף את אטום החמצן), הן בעלות ריח מבחיל של ביצים רקובות, מזון מקולקל וגומי שרוף. לעומתן, התרכובות המבוססות על חנקן, עשויות להיות בעלות ריח רע של דגים מקולקלים (פירידין) או בשר רקוב. יש קבוצה פונקציונלית אורגנו-חנקנית נוספת בשם איזוציאניד ולתרכובות שלה ריחות מבחילים נטרול של חומרי ריח המבוססים על גופרית יכול להיעשות על ידי חמצון של התרכובת בנוכחות מחמצנים חזקים כגון: אקונומיקה ומי חמצן. נטרול של תרכובות אורגניות המבוססות על חנקן, יכולות להתבצע גם על ידי הוספה של חומצה לקבלת מלחים שאינם נדיפים - מלחי אמוניום (לדוגמה, הוספה של מיץ לימון לדג מנטרלת במקצת את ריחו). ריח ברכות הריח קטורת הסמים בושם אמצעים לפיזור הפגנות בואש (אמצעי לפיזור הפגנות) בואשיים מדיה וקבצים בנושא חומרי ריח בוויקישיתוף H.-D. Belitz · W. Grosch · P. Schieberle, Food Chemistry, 2009, Aroma Compounds (ארכיון) Nigel Deacon, Apple Flavour Compounds Dr. Karen, 2016, The Science of Smells (הקישור אינו פעיל, 23 ביוני 2017) William F. Wood, Department of Chemistry Humboldt State University, Arcata, CA 95521, Chemistry of Skunk Spray
גאורג ויקטור, נסיך ולדק ופירמונט

גאורג ויקטור, נסיך ולדק ופירמונט (בגרמנית: George Victor Fürst zu Waldeck und Pyrmont; 14 בינואר 1831 - 12 במאי 1893), היה נסיך ולדק ופירמונט בין השנים 1845–1893. גאורג ויקטור נולד ב-14 בינואר 1831 בארולזן לגאורג השני, נסיך ולדק ופירמונט ואמה, נסיכת אנהלט-ברנבורג-שאומבורג-הוים, בתם של ויקטור השני, נסיך אנהלט-ברנבורג-שאומבורג-הוים ואמליה, נסיכת נסאו-ויילבורג. בשנת 1845 מת אביו גאורג השני, נסיך ולדק ופירמונט, וגאורג ויקטור עלה לשלטון במקומו, תוך שאמו משמשת כעוצרת הנסיכות בשמו. בשנת 1848 פרצו בנסיכות מרידות כחלק ממהפכות אביב העמים, וכתוצאה מכך נאלץ גאורג ויקטור לתת חוקה חדשה לנסיכות. ב-26 בספטמבר 1853 התחתן פרידריך עם הלנה, נסיכת נסאו, בתם של וילהלם, דוכס נסאו ופאולינה, נסיכת וירטמברג, ממנה נולדו לו 7 ילדים. בשנת 1866 הצטרפה הנסיכות בראשות גאורג ויקטור לפרוסיה במלחמת אוסטריה–פרוסיה, ובשנת 1867 הצטרפה לקונפדרציה הצפון-גרמנית. בשנת 1868 החלה פרוסיה לנהל את הנסיכות, אולם היא שמרה על מעמדה הריבוני. באותה שנה קיבל גאורג ויקטור שהיה גנרל חיל הפרשים בצבא הפרוסי, את עיטור מסדר העיט השחור. בשנת 1870 לחמו כוחות הנסיכות לצד פרוסיה במלחמת צרפת–פרוסיה, ובשנת 1871 הצטרפה הנסיכות לאימפריה הגרמנית. בשנת 1888 מתה אשתו הלנה, נסיכת נסאו, וב-29 באפריל 1891 התחתן גאורג ויקטור עם לואיזה, נסיכת שלזוויג-הולשטיין-זונדרבורג-גליקסבורג, בתם של פרידריך, דוכס שלזוויג-הולשטיין-זונדרבורג-גליקסבורג ואדלהייד, נסיכת שאומבורג-ליפה, ממנה נולד לו ילד אחד. ב-12 במאי 1893 מת גאורג ויקטור מדלקת ריאות בעת שהותו במארינבאד, ובנו פרידריך, נסיך ולדק ופירמונט עלה לשלטון במקומו. ב-26 בספטמבר 1853 התחתן גאורג ויקטור עם הלנה, נסיכת נסאו, בתם של וילהלם, דוכס נסאו ופאולינה, נסיכת וירטמברג, ממנה נולדו לו 7 ילדים: סופיה, נסיכת ולדק ופירמונט (1854–1869) פאולינה, נסיכת ולדק ופירמונט (1855–1925), התחתנה עם אלקסיס, נסיך בנטהיים ושטיינפורט מריה, נסיכת ולדק ופירמונט (1857–1882), התחתנה עם וילהלם השני, מלך וירטמברג אמה, נסיכת ולדק ופירמונט (1858–1934), התחתנה עם וילם השלישי, מלך הולנד הלנה, נסיכת ולדק ופירמונט (1861–1922), התחתנה עם לאופולד, דוכס אולבני פרידריך, נסיך ולדק ופירמונט (1865–1946) אליזבת, נסיכת ולדק ופירמונט (1873–1961), התחתנה עם אלכסנדר, נסיך ארבאך-שנברג ב-29 באפריל 1891 התחתן גאורג ויקטור עם לואיזה, נסיכת שלזוויג-הולשטיין-זונדרבורג-גליקסבורג, בתם של פרידריך, דוכס שלזוויג-הולשטיין-זונדרבורג-גליקסבורג ואדלהייד, נסיכת שאומבורג-ליפה, ממנה נולד לו ילד אחד: וולארד, נסיך ולדק ופירמונט (1892–1914) מדיה וקבצים בנושא גאורג ויקטור, נסיך ולדק ופירמונט בוויקישיתוף בית ולדק ופירמונט (בגרמנית) גאורג ויקטור, נסיך ולדק ופירמונט, באתר "Find a Grave" (באנגלית)
הלנה, נסיכת נסאו

הלנה, נסיכת נסאו (גרמנית: Helene von Nassau‏, 18 באוגוסט 1831 - 28 באוקטובר 1888), הייתה אשתו של גאורג ויקטור, נסיך ולדק ופירמונט. הלנה נולדה בביטריך ב-18 באוגוסט 1831, לוילהלם, דוכס נסאו ופאולינה, נסיכת וירטמברג, בתם של פאול, נסיך וירטמברג ושרלוטה, נסיכת סקסוניה-הילדבורגהאוזן. בשנת 1839 מת אביה וילהלם, דוכס נסאו, ואחיה אדולף, דוכס נסאו עלה לשלטון במקומו. בשנת 1848 פרץ ברחבי הדוכסות מרד כחלק ממהפכות אביב העמים, ואחיה ואמה דיכאו אותו. ב-26 בספטמבר 1853 התחתנה הלנה עם גאורג ויקטור, נסיך ולדק ופירמונט, ממנו נולדו לה 7 ילדים. ב-28 באוקטובר 1888 מתה הלנה בביתה בפירמונט, והיא בת 57 שנים. ב-26 בספטמבר 1853 התחתנה הלנה עם גאורג ויקטור, נסיך ולדק ופירמונט, ממנו נולדו לה 7 ילדים: סופיה, נסיכת ולדק ופירמונט (1854–1869) פאולינה, נסיכת ולדק ופירמונט (1855–1925), התחתנה עם אלקסיס, נסיך בנטהיים ושטיינפורט מריה, נסיכת ולדק ופירמונט (1857–1882), התחתנה עם וילהלם השני, מלך וירטמברג אמה, נסיכת ולדק ופירמונט (1858–1934), התחתנה עם וילם השלישי, מלך הולנד הלנה, נסיכת ולדק ופירמונט (1861–1922), התחתנה עם לאופולד, דוכס אולבני פרידריך, נסיך ולדק ופירמונט (1865–1946) אליזבת, נסיכת ולדק ופירמונט (1873–1961), התחתנה עם אלכסנדר, נסיך ארבאך-שנברג מדיה וקבצים בנושא הלנה, נסיכת נסאו בוויקישיתוף הלנה, נסיכת נסאו
הקורפוס ה-15 (ארצות הברית)

הקורפוס ה-15 היה קורפוס של צבא ארצות הברית שלחם במהלך מלחמת העולם השנייה. ב-1 באוקטובר 1933 הוקם הקורפוס ה-15 כחלק מיחידות המילואים של צבא ארצות הברית, וב-15 בפברואר 1943 הופעל הקורפוס במחנה בורגארד, לואיזיאנה תחת פיקודו של וייד הייסליפ. ביולי 1944 נחת הקורפוס בנורמנדי, ולאחר מכן השתתף במבצע קוברה, וב-8 באוגוסט כבש הקורפוס את לה-מאן. בהחלטה שנויה במחלוקת נאלץ הקורפוס לעצור בארז'נטאן, ולא לחבור לכוחות הקנדיים בפאלז, ובכך נמנעה השמדת הכוחות הגרמניים בכיס פאלז. לאחר מכן כבש הקורפוס ראש גשר על הסן, ובסתיו אותה שנה השתתף בקרב לורן. בינואר 1945 לחם הקורפוס באלזס במסגרת מבצע נורדווינד, ולאחר מכן השתתף בחיסול כיס קולמר. ב-15 במרץ 1945 פתח הקורפוס במתקפה גדולה לעבר גרמניה, יחד עם הקורפוס ה-6 והקורפוס ה-21. ב-20 במרץ פרץ הקורפוס דרך קו זיגפריד, כבש את הומבורג ואת צווייבריקן, וב-26 במרץ חצה את נהר הריין באזור וורמס ומנהיים. ב-13 באפריל כבש הקורפוס את נירנברג, וב-3 במאי כבש את מינכן. למחרת התקדם הקורפוס לזלצבורג שבאוסטריה, שם שהה בתום הלחימה ב-8 במאי. לאחר המלחמה פורק הקורפוס, אולם חזר והוקם שוב כמה פעמים נוספות, ובשנת 1968 פורק באופן סופי. וייד הייסליפ (פברואר 1943 - יוני 1945) וולטר רוברטסון (יוני 1945 - מרץ 1946)
גרונם לנדאו

הרב חיים גרונם לנדאו (ה'תרע"א, 1911 – כ"ד בתמוז ה'תשנ"ז, 29 ביולי 1997) היה ראש ישיבת "בית מדרש גבוה לתורה" (אנ') בשיקגו, וראש ישיבת הדרום ברחובות. עורך כתבי חמיו הרב צבי פסח פרנק. נולד בסטרובין לרב העיר, הרב שלמה לנדאו. בצעירותו למד בישיבה קטנה בסלוצק שבראשה עמד הרב אלעזר מנחם מן שך, למד בישיבת קלצק ובישיבת כנסת בית יצחק שבקמניץ אצל רבי ברוך בר ליבוביץ שהיה גם רבו של אביו. בהמשך למד בישיבת מיר ונמנה עם קבוצת-עילית של בחורי הישיבה שעליה נמנו: יונה קרפילוב, לייב מאלין, יצחק חיים קרסניצקי ויחיאל מיכל פיינשטיין, הוא נסע לבריסק עם קבוצת בחורי ישיבת מיר ללמוד מפי "הרב מבריסק", רבי יצחק זאב הלוי סולובייצ'יק. בשנת ה'תרצ"ו (1936) נישא בירושלים למינה בת הרב צבי פסח פרנק, ושנה לאחר מכן התמנה כראש ישיבה בבית מדרש גבוה לתורה (אנ') בסקוקי, שיקגו. הזוג התגורר בארצות הברית והרב לנדאו שימש במקביל לתפקידי ההוראה שלו גם רב בקהילת "עדת ישראל" בשיקגו. הוא היה חבר אגודת הרבנים דארצות הברית וקנדה ובשנות מלחמת העולם השנייה פעל במסדרת ועד ההצלה. לאחר הקמת מדינת ישראל עלה ארצה והתגורר בתל אביב. תקופה מסוימת שימש רב ברמת השרון[דרוש מקור]. בשנות ה-50 נבחר לנהל ולעמוד בראש ישיבת הדרום שעברה אז למתכונת של ישיבה תיכונית בחסות הסתדרות הרבנים דאמריקה. בשנות ה-80 וה-90 שימש נשיא כולל "הר צבי" בתל אביב ועסק בעריכת כתבי חמיו לדפוס. היה מרבני המזרחי. רבים מחידושי התורה שלו משוקעים בכתבי חמיו הרב פרנק, בעיקר בסדרת "הר צבי". מאמרים מפרי עטו התפרסמו בכתבי עת תורניים בני התקופה. פנינים חיים: מאת הגאון ר' חיים גרונם לנדאו, אשר דלינו מאוצרו הטוב, נספח לספרו של חמיו "הר צבי", מועד חלק א, באתר אוצר החכמה (צפייה מוגבלת למנויים) הקדמת המו"ל לספר "הר צבי" על מסכת פסחים. ב. ראם, "והם מסרוה": מסירת התורה בבהירותה, ריאיון עם הרב ברוך דב פוברסקי על קשרי אביו ר' דוד פוברסקי עם משפחת ר' יחיאל מיכל פיינשטיין, גליון 28, תשע"ג, עמ' 8, באתר אוצר החכמה. ישיבת הדרום ברחובות - ישיבה המגדלת מורים תלמידי חכמים, הצופה, 21 באוגוסט 1960.
עולם (אלבום)

עולם הוא אלבום האולפן השני של הזמרת והיוצרת דיקלה, כאשר הוא יוצא כשלוש שנים לאחר הוצאת אלבום הבכורה שלה, אהבה מוסיקה. האלבום יצא לחנויות ב-22 בדצמבר 2004. האלבום הנפיק את ארבעת הסינגלים הבאים: "עולם" ששמו כשם האלבום, "בונבוניירות", "תראי", ו"געגועים". ארבעת השירים הללו מהווים כשירים המובלים מן האלבום. הסינגל "עולם" התאפיין בכך שהיה לאחד מהסינגלים המוכרים והמזוהים ביותר עם הזמרת. את כל שירי האלבום הלחינה וכתבה דיקלה ביחד עם ארז ברזוליק, פרט לשיר "עולם", שנכתב על ידי דיקלה וחנה לפידות. רן שם טוב עיבד את מרבית שירי האלבום. האלבום הוא האלבום האחרון בחברת התקליטים "הד ארצי", שקודמו שם היה אהבה מוסיקה. לאחר מכן עברה דיקלה לחברת התקליטים "פונוקל" שם הוציאה את אלבומה השלישי ארלוזורוב 38, ומשם עברה דיקלה לחברת התקליטים "הליקון מיוזיק" שם נשארה עד היום כשהם היו חסותם של שני האלבומים המצליחים ביותר של הזמרת ואם פרידה וסיפור אופטימי. מידע על האלבום עולם באתר MusicBrainz מילים לשיר עולם - דיקלה, באתר שירונט
להתחיל מבראשית

להתחיל מבראשית הוא אלבומו השלישי של הזמר ישי לוי, שיצא במאי 1989. אחרי היציאה של אלבומו השני "הנה בא היום" בשנת 1986 וההצלחה שבאה בעקבותיו, הגיעה גם ההתמכרות לסמים. לקראת סוף שנת 1989, לאחר ניסיונות גמילה, יצא האלבום "להתחיל מבראשית", שאמור היה לבשר על התחלה חדשה, כששיר הנושא מדבר על חייו ומצב הקריירה הנוכחי של הזמר. ניסים בן חיים ואלברט מיכאלי הפיקו את האלבום. כל העיבודים המוזיקליים הופקדו בידיו של מוזיקאי צעיר, באותם ימים - יעקב למאי. למאי גם ניגן באלבום במגוון רחב של כלי נגינה: קלידים, סינטיסייזר, בס, תופים וכלי הקשה, כאשר איתו יהודה קיסר בגיטרה חשמלית מזרחית, אלברט אליאס בחליל, סלים נאדף בכינור וכן נגנים שהובאו מטורקיה, ביניהם הכנר ילמז טשטצ'שמה ונגן הקאנון מומין ססלר. השיר שפתח את האלבום "ריקדי" הפך ללהיט בתחילת שנות ה-90, הושמע ללא הפסקה ונחשב עד היום לאחת הקלאסיקות הגדולות בזמר המזרחי/ים תיכוני. בריאיון לרדיו 103 אף.אם. סיפר לוי שהשיר לא משך בתחילה תשומת לב, ורק כעבור מספר חודשים הפך ללהיט. השיר "ריקדי" משמש כשיר עידוד ל ערן זהבי אצל אוהדי מכבי תל אביב (כדורגל) באלבום ביצע לוי גם מחרוזת שכללה שתי קלאסיקות ישראליות משנות ה-70: "אני אוהב אותך לאה" (במקור של צביקה פיק), ו"מי ידע שכך יהיה" (במקור של בועז שרעבי). השיר "ילדונת" ("אל תסירי אהבה מליבך, אל תשכחי עודני אוהב...") הוא השיר השני שלו תוך מספר שנים הנושא את השם "ילדונת". כאשר ה"ילדונת" הראשון ("ילדונת, ילדונת... אהבתי כל ימי...") יצא באלבומו הראשון של לוי בשנת 1984 "חפלה עם בן מוש". כמו כן חיים משה באותה שנה הקליט גם גרסה משלו לשיר הזה והיא נכנסה לאלבומו המצליח "תן לזמן ללכת". האלבום נמכר בכ-60,000 עותקים רשמיים והפך לאלבום פלטינה. למרות שניסיונות הגמילה לא ממש צלחו, לוי המשיך להוציא אלבומים בתדירות די גבוהה במהלך שנות ה-90 של המאה ה-20. בקלטת: שירים: 1–3 - צד א', שירים: 4–7 - צד ב'. בגרסת התקליטור שיצאה במהלך שנות ה-90 סדר השירים היה אחר לגמרי, כמו כן נכללו בו שני שירים נוספים, שהוקלטו ב-1993 לאלבום "בת אלמוות". "מונה" (אלי קפה — נחום אושרי) [4:58] "זה הזמן לסלוח" (יואב יצחק — ארמני) [4:08] יעקב למאי - עיבודים. יעקב למאי - תופים, בס, קלידים, בונגוס, סינטיסייזרים. אלברט אליאס - חליל ערבי סלים נדאף - כינור. יהודה קיסר - גיטרות סולו. נגנים מטורקיה - קאנון וכינור. מפיק בפועל - אלברט מיכאלי - "מיכאלי הפקות". הוקלט באולפני "בן-חיים" (תל אביב, רחוב הגליל), 1989. מידע על האלבום להתחיל מבראשית באתר MusicBrainz
שירה וילנסקי

שירה וילנסקי (נולדה ב-21 בינואר 1984) היא שחקנית ישראלית. וילנסקי גדלה בראשון לציון, החלה לדגמן בגיל 12 והשתתפה בפרסומות שונות. בשנת 2002 הופיעה בתפקיד משני בסרט "כנפיים שבורות" וב-2004 השתתפה בטלנובלה "מיכאלה". במקביל החלה ללמוד תקשורת וניהול במכללה למנהל. בשנים 2005–2007 ו-2013–2015 שיחקה במשך חמש עונות בתפקיד ראשי בסדרת הטלוויזיה "השמינייה" בתפקיד מיקה שקד, נערה מרדנית ומוזיקאית מחוננת בעלת חוש שמיעה יוצא דופן. ב-2006, השתתפה וילנסקי בעונה השנייה של תוכנית המציאות "רוקדים עם כוכבים". בן זוגה לריקודים היה דניס בלוצ'רקובסקי. הזוג הודח שני בתחרות. כמו כן השתתפה בפסטיגל פנטזיה שהתקיים באותה שנה ושרה את השיר "שלוש חברות" עם עדי הימלבלוי ודון לני גבאי (מילים ולחן: דורון מדלי). ב-2007 הייתה כתבת שטח בעונה העשירית של "ערב טוב עם גיא פינס" ושיחקה בסדרה "בילי" את רונה לצד ידידיה ויטל. באותה שנה גם כיכבה בסדרה "לשם שינוי" של הטלוויזיה החינוכית הישראלית ערוץ 2 ובסדרה "המקום" ששודרה בערוץ 10 ככוכב אורח. ב-2009 עברה וילנסקי ללוס אנג'לס, שם למדה שנתיים במכון לי סטרסברג לתיאטרון ולקולנוע. היא הצטלמה לסרט "Joshua Tree"‏ (2011), לצד סטיבן באואר ומייקל מדסן וגילמה את סבטלנה, צעירה ממוצא רוסי שהסתבכה עם המאפיה הרוסית. ב-2012 השתתפה בסרט אייסמן של אריאל ורומן המתאר את חיי הרוצח השכיר ריצ'רד קוקלינסקי בתפקיד מלצרית בבית קפה, וכן בקליפ לשיר "Go Loco" של אלון דה לוקו. ב-2013 השתתפה בסרט לאבלייס העוסק בלינדה לאבלייס, וכמו כן, בתפקיד ראשי בסרט האימה מים שחורים. ב-2014 השתתפה בפרק בעונה הרביעית של הסדרה רמזור בתפקיד אישה חולת חתולים. בשנת 2019 שיחקה בסדרה "סברי מרנן" בתפקיד אביבית. וילנסקי מתנדבת בארגוני זכויות בעלי חיים כדוגמת תנו לחיות לחיות והשתתפה בקמפיין נגד מכירת פרוות. היא דוגלת בטבעונות. באוקטובר 2015 נישאה לאיש העסקים טל ניידרוף. בינואר 2016 ילדה את בנם הבכור. בהמשך הזוג התגרש [דרוש מקור]. במאי 2024 ילדה את בתה השנייה מבן זוגה אסף עדן. מדיה וקבצים בנושא שירה וילנסקי בוויקישיתוף שירה וילנסקי, ברשת החברתית אינסטגרם שירה וילנסקי, ברשת החברתית LinkedIn שירה וילנסקי, במיזם "אישים" לתיעוד היצירה הישראלית שירה וילנסקי, במסד הנתונים הקולנועיים IMDb (באנגלית) שירה וילנסקי, באתר ספר הקולנוע הישראלי שירה וילנסקי, באתר AllMovie (באנגלית) שירה וילנסקי, במסד הנתונים הקולנועיים KinoPoisk (ברוסית) שירה וילנסקי באתר ייצוג 1 אמנים ויוצרים בע"מ מילות השיר "שלוש חברות", באתר שירונט אסף נבו, ‏בכורה: אלון דה לוקו בקליפ "Go Loco", באתר ‏מאקו‏, 7 ביוני 2012 רמזור עונה 4 פרק 6 באתר mako. ערן בר-און, חתול תעלול, באתר ynet, 30 באוקטובר 2008 אלי דדון, מאושרי כהן ועד נטלי פורטמן: הכוכבים שהפכו לצמחונים, באתר Xnet‏, 21 בינואר 2013 Instagram, www.instagram.com
הליגה הצפונית

הליגה הצפונית (באיטלקית: Lega Nord) היא מפלגת ימין איטלקית. המפלגה נוסדה בשנת 1991 כאיחוד של מספר מפלגות אזוריות בצפון איטליה ובמרכזה בהנהגת אומברטו בוסי, אשר נאלץ להתפטר בשנת 2012 בגלל פרשת שחיתות. המפלגה תומכת בהפיכת איטליה למדינה פדרלית ומתן אוטונומיה רחבה לאזורים מסוימים באיטליה, במיוחד לצפונה (למחוזות ונטו, לומברדיה, פיאדמונט, ליגוריה, אמיליה-רומאניה וטוסקנה). חוקת המפלגה מצהירה כי היא תומכת בפדרציה פיסקלית, שבה יישמרו לכל מחוז המיסים הנגבים בו. שמה המלא הוא Lega Nord per l'Indipendenza della Padania (בעברית: הליגה הצפונית לעצמאות פדניה). בשנת 2018, המפלגה מותגה מחדש כלגה (הליגה), מבלי לשנות את שמה הרשמי. למרות זאת, המפלגה כונתה לעיתים קרובות רק כ"לגה" עוד לפני המיתוג מחדש, וכמו כן נקראה קארוצ'ו. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים. במהלך שנות ה-80 פרחו מפלגות אזוריות ברחבי איטליה. בדצמבר 1989 המפלגה הושקה ככוח פוליטי והוכרזה כמפלגה בפברואר 1991. בתקופה זו החלה תסיסה חברתית בין מרכז איטליה ובירתה רומא לבין צפון הארץ. פריצתה של המפלגה היה בבחירות האזוריות שחלו בשנת 1990. בבחירות הארציות בשנת 1992 המפלגה רצה לראשונה בבחירות והפכה למפלגה הרביעית בגודלה בפרלמנט, לאחר שצברה 8.7% מהקולות. המפלגה הגיעה לשיא כוחה בשנת 1996 ואף דרשה להקים מדינה עצמאית בפדניה. דרישה זו פגעה בפופולריות של המפלגה והיא צנחה בבחירות לפרלמנט האירופי בשנת 1999. לאחר מכן המפלגה זנחה את הדרישה לעצמאות טוטלית, והתמקדה ברעיון של יצירת פדרציה. בשנים 2011–2012 נכנסה המפלגה למשבר, כתוצאה מפילוגים פנימיים ופרשת שחיתות. בשנים שלאחר מכן הדגישה את נושא האירוסקפטיות ואף שיתפה פעולה בנושא זה עם מנהיגת הימין בצרפת מארין לה פן. בבחירות לסנאט באיטליה ב-2018 זכתה הליגה בניצחון, המושבים שלה זינק מ-18 (שקיבלה בבחירות של 2013) ל-58, והקימה קואליציה ביחד עם תנועת חמשת הכוכבים. ב-2019 הודיע מנהיג הליגה מתאו סלביני על פרישה מהממשלה, ומאז הליגה היא המפלגה הגדולה ביותר באופוזיציה. בכל הסקרים האחרונים מאז הקמת הממשלה ב-2018, הובילה המפלגה בפער משמעותי על כל שאר המפלגות, והייתה צפויה להיות המפלגה הגדולה ביותר בפרלמנט האיטלקי בבחירות הבאות. החל מאמצע 2019, המפלגה החלה להיחלש בסקרים. פוליטיקה של איטליה פדניה מדיה וקבצים בנושא הליגה הצפונית בוויקישיתוף אתר האינטרנט הרשמי של הליגה הצפונית הליגה הצפונית, ברשת החברתית פייסבוק הליגה הצפונית, ברשת החברתית אקס (טוויטר) הליגה הצפונית, ברשת החברתית אינסטגרם הליגה הצפונית, סרטונים בערוץ היוטיוב Deutsche Welle (www.dw.com), How Europe's far-right parties view the EU | DW | 14.01.2019, DW.COM (באנגלית בריטית) How Matteo Salvini pulled Italy to the far right, the Guardian, ‏2018-08-09 (באנגלית) Catherine Edwards, Political cheat sheet: Understanding Italy's Northern League, ‏18-1-2018
הדיוויזיה ה-100 (ארצות הברית)

הדיוויזיה ה-100 היא דיוויזיית אימונים של צבא ארצות הברית הכפופה ליחידות המילואים. הדיוויזיה פעלה במהלך מלחמת העולם השנייה בחזית המערבית, ופורקה בתחילת 1946. היא הוקמה מחדש עוד באותה שנה, וכיום מוצבת בפורט נוקס, קנטקי. הדיוויזיה הוקמה ב-12 ביולי 1918 במהלך מלחמת העולם הראשונה, והוצבה בטקסס. הדיוויזיה החלה בהתארגנות להישלח לחזית המערבית כחלק מחיל המשלוח של ארצות הברית, אולם כבר בנובמבר הסתיימה המלחמה. שנה לאחר מכן פורקה הדיוויזיה. היא הוקמה מחדש ביוני 1921, והוצבה בווירג'יניה המערבית. היא פורקה פעם נוספת ב-1940. במהלך מלחמת העולם השנייה הוחלט להקים את הדיוויזיה פעם נוספת. היא הוקמה ב-15 בנובמבר 1942 בפורט ג'קסון, דרום קרוליינה. כמפקדה מונה ויתרס בארס. הדיוויזיה העבירה למעלה משנה באימונים בארצות הברית, וב-6 באוקטובר 1944 נשלחה לחזית המערבית. היא נכללה במסגרת הקורפוס השישי אשר היה חלק מהארמייה השביעית. בנובמבר נכנסה הדיוויזיה לקרב כנגד הגרמנים באזור הרי הווז', ולאחר מכן למחוז מוזל. הדיוויזיה כבשה את העיר ביטש (Bitche), והגנה עליה בהצלחה במהלך הקרב על הבליטה. בשל כך זכו אנשי הדיוויזיה לכינוי "בני ביטש". לאחר מכן לחמה הדיוויזיה בפלישת בעלות הברית המערביות לגרמניה ב-1945, וב-10 בינואר 1946 היא הוחזרה לארצות הברית ופורקה. בסתיו של אותה שנה, הוקמה הדיוויזיה מחדש כדיוויזיה מוטסת. ב-1952 היא עברה הסבה לדיוויזיית חי"ר, וב-1959 היא הפכה לדיוויזיית אימונים והדרכה, והיא כזו עד היום. לאורך כל שנות קיומה היא הוצבה בקנטקי, וב-2006 הועבר המטה שלה מלואיוויל לפורט נוקס. מדיה וקבצים בנושא הדיוויזיה ה-100 בוויקישיתוף אתר המוקדש לדיוויזיה (באנגלית) הדיוויזיה ה-100 באתר "ביטחון גלובלי" (באנגלית) הדיוויזיה ה-100 (באנגלית)
בריסטול רוברס

בריסטול רוברס (אנגלית: Bristol Rovers F.C.) היא קבוצת כדורגל מהעיר בריסטול, שבדרום מערב אנגליה. נכון לעונת 2020/2021 משחקת הקבוצה בליגת הפוטבול ליג הראשונה, שהיא הליגה השלישית בחשיבותה באנגליה. הקבוצה הוקמה בשנת 1883, ומעולם לא שיחקה בפרמייר ליג וגם לא בליגה האנגלית הבכירה טרם הקמת הפרמייר ליג (הליגה הראשונה של הפוטבול ליג). הקבוצה שיחקה לאחרונה בליגה השנייה של אנגליה בעונת 1992/93. בסיום עונת 2014/15 נשרה הקבוצה לראשונה בתולדותיה לליגת הנשיונל ליג שהיא הליגה החמישית באנגליה והלא מקצועית. הייתה זאת הפעם הראשונה בתולדותיה שבריסטול רוברס מצאה את עצמה מחוץ לפוטבול ליג. בריסטול רוברס התאוששה וחזרה כעבור עונה לפוטבול ליג השנייה, וכעבור עונה נוספת העפילה אל הפוטבול ליג הראשונה, ובכך חזרה לליגה השלישית אחרי 5 שנות היעדרות. יריבתה העירונית של בריסטול רוברס היא בריסטול סיטי, הדרבי האחרון בין שתי הקבוצות נערך בעונת 2000/01. מדיה וקבצים בנושא בריסטול רוברס בוויקישיתוף אתר האינטרנט הרשמי של בריסטול רוברס בריסטול רוברס, ברשת החברתית פייסבוק בריסטול רוברס, ברשת החברתית אקס (טוויטר) בריסטול רוברס, ברשת החברתית אינסטגרם בריסטול רוברס, סרטונים בערוץ היוטיוב פרופיל, באתר Transfermarkt פרופיל, באתר FootballDatabase.eu
טיילייגר

טיילייגר (באנגלית: Tiliger) הוא בן-כלאיים נדיר מדרגה שנייה ממשפחת החתוליים. הטיילייגר הוא תוצר של הכלאה בין טיגריס לנקבת לייגר, קרי בן כלאיים של זכר טיגריס ונקבה שהיא עצמה בת כלאיים של אריה ונקבת טיגריס. הטיילייגרים הראשונים בעולם נולדו ב-16 באוגוסט 2007 בפארק הזואולוגי האינטראקטיבי גרולד וויין בווינווד, אוקלהומה לנקבת לייגר וטיגריס בנגלי לבן. בדומה ללייגרים, הטיילייגרים גדולים באופן ניכר מטיגריסים ואריות. ב-7 במרץ 2013 תועדה המלטה נוספת של גורי טיילייגר בפארק גרולד וויין, הפעם לאב טיגריס סיבירי. הצירוף ההיפותטי המקביל של הטיילייגר, הלייגריס (בן ללייגר ונקבת טיגריס) אינו אפשרי, מאחר שזכרי הלייגר אינם פוריים. כלאי חתוליים לייגר "Liger cubs nursed by dog in China" (באנגלית בריטית). 2011-05-24. נבדק ב-2019-02-25. BarcroftTV, Taligers: Half Tiger Half Liger Cubs Born In USA, BuzzFeed (באנגלית)
איגור פטרוב

איגור גריגורוביץ' פטרוב (באוקראינית: Ігор Григорович Петров, ברוסית: И́горь Григо́рьевич Петро́в; נולד ב-30 בינואר 1964) הוא כדורגלן עבר סובייטי-אוקראיני ששיחק בעמדות קשר התקפי בקבוצת שחטאר דונצק בתקופת ברית המועצות. בשנת 1991 הגיע פטרוב לישראל ובמשך 3 שנים שיחק בקבוצות ישראליות - בית"ר תל אביב ומכבי עירוני אשדוד. שיחק 3 משחקים במדי נבחרת אוקראינה. בשנת 1994 שב לאוקראינה ושיחק 4 שנים נוספות בליגת העל האוקראינית. אחרי פרישתו ממשחק פעיל הוא החל בקריירת האימון. בהתחלה היה עוזר מאמן בקבוצת שחטאר דונצק במשך עונה אחת ולאחר מכן אימן את קבוצת אולימפיק דונצק במשך 7 שנים. הגביע הסובייטי - 1983 הגביע האוקראיני - 1994/1995 איגור פטרוב, באתר Transfermarkt איגור פטרוב, באתר WorldFootball.net איגור פטרוב, באתר National Football Teams איגור פטרוב, באתר FootballDatabase.eu פרופיל המאמן, באתר Transfermarkt ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
אקטרינה זכרייבה

אֶקָטֶרִינָה סְפָסוֹבָה גֶצֶ'בָה זָכָרִייֶבָה (בבולגרית: Екатерина Спасова Гечева-Захариева;‏ נולדה ב-8 באוגוסט 1975, פאזארג'יק, הרפובליקה העממית של בולגריה) היא פוליטיקאית ומשפטנית בולגרייה אשר כיהנה ממאי 2017 ועד מאי 2021 כסגנית ראש הממשלה ושרת החוץ של בולגריה בממשלתו השלישית של בויקו בוריסוב. אקטרינה זכרייבה נולדה בפאזארג'יק. היא רכשה השכלה אקדמית באוניברסיטת פלובדיב והוסמכה במשפטים. ב-2003 נכנסה לחיים הפוליטיים בבולגריה, עת כיהנה כעוזרת שר המים והסביבה. ב-2009 מונתה לסגנית השר לפיתוח אזורי ועבודות ציבוריות. ב-2012 מונתה לראש לשכתו של הנשיא רוסן פלבנלייב. ב-2013 כיהנה לתקופה קצרה כסגנית ראש ממשלת בולגריה והשרה לפיתוח אזורי ועבודות ציבוריות בממשלת המעבר של מארין רייקוב. ב-18 בדצמבר 2015 מונתה זכרייבה לשרת המשפטים של בולגריה בממשלתו השנייה של בויקו בוריסוב. ב-27 בינואר 2017 התפטרה ממשלתו של בוריסוב ובכלל זה זכרייבה. בבחירות הכלליות שנערכו בבולגריה במרץ 2017 נבחרה זכרייבה לאספה הלאומית הבולגרית מטעם מחוז פאזארג'יק של מפלגת "אזרחים למען פיתוח אירופי של בולגריה". לאחר הבחירות הקים בויקו בוריסוב ממשלת קואליציה, ואקטרינה זכרייבה מונתה לסגנית ראש הממשלה ושרת החוץ של בולגריה. מדיה וקבצים בנושא אקטרינה זכרייבה בוויקישיתוף אקטרינה זכרייבה, ברשת החברתית פייסבוק אקטרינה זכרייבה, ברשת החברתית אקס (טוויטר) אקטרינה זכרייבה, ברשת החברתית אינסטגרם מיהי אקטרינה זכרייבה, שרת החוץ וסגנית ראש הממשלה, באתר dariknews.bg (בבולגרית). אקטרינה זכרייבה, באתר משרד החוץ של בולגריה (באנגלית).